Екатерина Ненчева
Не знаеш що значи туй…

chitanka.info

Не знаеш що значи туй, дето дълбоко

смутена се взирам във твойто лице;

не знаеш, не знаеш как мъчиш жестоко

туй клето, разбито… но младо сърце!

Не знаеш, о, с колко вълнения, бури

покоя в душа ми навеки смути,

но чудни пред мене разтвори лазури,

да трепкат най-чисти — неземни мечти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.